Τοξικολογική Ανάλυση Περιστατικών Ιατροδικαστικού Ενδιαφέροντος
Creators: name: Στεφούδη, Ελένη Γεωργίου
Publisher: name: Aristotle University of Thessaloniki
Year: 2024
Subjects: Συστηματική Τοξικολογική Ανάλυση
Δημογραφικά Χαρακτηριστικά
Θανόντες Χρήστες
Systematic Toxicological Analysis
Demographic Characteristics
Deceased Users

description: Η χρήση εξαρτησιογόνων ουσιών, είτε νόμιμων είτε παράνομων, αποτελεί μείζον πρόβλημα δημόσιας υγείας. Η υπερβολική δόση ή συνδυαστική λήψη ουσιών έχει γίνει η κύρια αιτία θανάτου μεταξύ των ανθρώπων ορισμένων ηλικιακών ομάδων. Για να ελεγχθεί και να περιοριστεί το φαινόμενο της εξάρτησης και χρήσης ναρκωτικών ουσιών πρέπει πρώτα να κατανοηθεί. Στόχος της μελέτης αυτής είναι η καταγραφή των δημογραφικών χαρακτηριστικών των θανόντων χρηστών και η διερεύνηση των πιθανών σχέσεων μεταξύ τους αλλά και με τις εξαρτησιογόνες ουσίες, ώστε να δημιουργηθεί ένα προφίλ των χρηστών, των ουσιών που επιλέγουν και των παραγόντων που επηρεάζουν αυτή τη συσχέτιση. Για τη μελέτη χρησιμοποιήθηκαν τα νεκροτομικά δείγματα χρηστών του Εργαστηρίου Ιατροδικαστικής και Τοξικολογίας του Α.Π.Θ. για τα έτη 2022 και 2023. Η τοξικολογική ανάλυση έγινε σε σύστημα Αέριας Χρωματογραφίας/Φασματομετρίας Μάζας (GC/MS) και η στατιστική ανάλυση του δείγματος πραγματοποιήθηκε στο λογισμικό του IBM® SPSS (28.0). Τα αποτελέσματα της μελέτης έδειξαν επικράτηση των ανδρών χρηστών στο δείγμα. Οι περισσότεροι χρήστες ήταν Έλληνες που ανήκαν στην ομάδα των Ενηλίκων Μέσης Ηλικίας και έφεραν ιστορικό χρόνιας χρήσης. Η πλειοψηφία των θανάτων παρατηρήθηκε κατά τους καλοκαιρινούς μήνες με τους χρήστες να εντοπίζονται στην οικία τους. Στο μεγαλύτερο ποσοστό του δείγματος ανιχνεύθηκαν βενζοδιαζεπίνες και οι χρήστες έκαναν, σχεδόν καθολικά, συνδυαστική χρήση ουσιών. Μεταξύ των δημογραφικών χαρακτηριστικών δεν παρατηρήθηκαν στατιστικά σημαντικές συσχετίσεις, εκτός από την συσχέτιση του φύλου με την ηλικία, όπου οι θανούσες γυναίκες του δείγματος ήταν νεότερης ηλικίας από τους άντρες. Επιπλέον, οι γυναίκες του δείγματος έκαναν σημαντικά περισσότερη χρήση βενζοδιαζεπινών συγκριτικά με τους άντρες. Βρέθηκε, επίσης, πως οι χρήστες κοκαΐνης ήταν οι νεότεροι θανόντες σε σχέση με τους υπόλοιπους χρήστες και η χρήση οπιοειδών παρατηρείται κυρίως σε μεγάλες πόλεις – αστικά κέντρα. Τέλος, παρατηρήθηκαν τα μοτίβα συνδυασμού εξαρτησιογόνων ουσιών.
description: The abuse of addictive substances, whether legal or illegal, is a major public health problem. Overdose or concomitant use of drugs has become the leading cause of death among people in certain age groups. In order to control and reduce the phenomenon of drug dependence and drug use, it must first be understood. The aim of this study is to record the demographic characteristics of the deceased users and to investigate the possible relationships between them and the addictive substances in order to establish a profile of the users, the substances they choose and the factors that influence this association. The study used the postmortem samples of users from the Laboratory of Forensic and Toxicology, University of Thessaloniki, for 2022 and 2023. Toxicological analysis was performed on a Gas Chromatography/Mass Spectrometry (GC/MS) system and statistical analysis of the sample was performed on IBM® SPSS software (28.0). The results of the study showed a predominance of male users in the sample. Most users were Greeks, middle-aged adults and had a history of chronic drug abuse. The majority of deaths occurred during the summer, while most dead users were found in their homes. Benzodiazepines were detected in the majority of the sample and users were, almost entirely, using a combination of substances. No statistically significant correlations were observed among demographic characteristics, except for the correlation between gender and age, where the female deceased in the sample were younger than the males. In addition, women in the sample abused significantly more, benzodiazepines compared to men. It was also found that cocaine users were the youngest decedents compared to other users and opioid use was mainly observed in large urban centres. Finally, patterns of concomitant use of substances were observed.